recursal/SuperWikiNEXT-32B huggingface dataset:
Museum Erotica
**Museum Erotica** åpnet opprinnelig i 1992 på Vesterbrogade 31 i København. Den 14. mai 1994 gjenåpnet det på Købmagergade 24, hvor selve utstillingen strakk seg over tre etasjer (1 000 m²) i et fredet herskapshjem med unike loftmalerier skapt av Otto Schondel i 1880–84.

Museets samling gir et innblikk i erotikkens historie. Det er utstillinger om alt fra sex i antikken, frigivelsen av pornografien i Danmark, erotisk litteratur, erotiske bilder, postkort, film og mange andre elementer fra erotikkens verden.

Museet, som er privat eid og aldri har mottatt offentlig støtte, ble hardt rammet av finanskrisen i 2008 og stengte den 2. mars 2009.

Kultur- og fritidsutvalget hadde kort tid i forveien avvist en søknad om driftstilskudd til Museum Erotica.

Referanser
----------

1. ↑  Museum Erotica – ansøgning om driftstilskud[*død lenke*] Kultur- og Fritidsudvalget, Københavns kommune

Eksterne lenker
---------------

* Offisielt nettsted Rediger på Wikidata
* Politiken 4.2.2009: "Museum Erotica er satt til salg" (dansk)

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark
Ambulansebil
**Ambulansetjenestene** er dedikert til å gi prehospital akuttmedisinsk behandling og/eller transport til endelig behandling, til pasienter med sykdommer og skader som pasient, eller lege mener utgjør et medisinsk nødstilfelle. 

Ambulansetjenestene er en gren av prehospitale tjenester – som gjennomføres før pasienten kommer til sykehus.

Norge
-----

Utdypende artikkel: Ambulansetjenesten i Norge

Virksomheten i Norge styres av forskrift om akuttmedisinske tjenester utenfor sykehus. I Norge finnes følgende yrkeskategorier ambulansepersonell som arbeider i ambulansetjenesten:

* Ambulansearbeider
* Paramedic
* Sykepleier – Med eller uten spesialistutdanning i akuttmedisin, for eksempel anestesi, intensiv.

Fra 19xx-tallet[*når?*] og framover, ble ambulansene bemannet med to ambulansepersonell. De var i stand til å gi pasienten oksygen og transportere pasienten til sykehuset. Over tid fikk personellet myndighet delegert av lege til å forvalte et begrenset antall medikamenter til pasienten for å lette de ulike medisinske tilstandene. I 19xx ble ambulansearbeider en beskyttet tittel med en formell utdanning.

Danmark
-------

Utdypende artikkel: Ambulansetjenesten i Danmark

I Danmark utgjøres ambulansetjenesten primært av den del som utføres på vegne av Danmarks regioner som en del av det offentlige helsevesen. Sekundært eksisterer det et privat marked, hvor forsikringsselskaper betaler private selskaper for å utføre liggende (ikke akutte) transporter. Noen firmaer på det private marked fungerer også som underentreprenører til det offentlige marked, særlig ved ikke-akutte syketransporter.

Se også
-------

* Ambulanse
* Ambulansefly
* Ambulansehelikopter

Eksterne lenker
---------------

* Ambulanseforum

|  |  |
| --- | --- |
| Oppslagsverk/autoritetsdata | GND **·** NKC **·** NKC
 |
Et eksempel på steinurplott laget med programmet R. «Kaiser»-kriteriet er vist i rødt.
Innen multivariat statistikk er et **steinurplott** (engelsk *scree plot*) et plott med egenverdiene til faktorer eller prinsipalkomponenter til en analyse. Steinurplott blir brukt for å bestemme antall faktorer i utforskende faktoranalyse (FA) eller hovedkomponentene i prinsipalkomponentanalyse (PCA). Fremgangsmåten for å finne statistisk signifikante faktorer eller komponenter ved hjelp av steinurplott er også kjent som en **steinurtest** (engelsk *scree test*).

Et steinurplott viser alltid egenverdiene i en nedadgående kurve, og rangerer på denne måten egenverdiene fra størst til minst. Steinurtesten går da ut på å identifisere hvor «albueknekken» oppstår, eller med andre ord hvor egenverdiene ser ut til å flate ut. Faktorer eller komponenter til venstre for dette knekkpunktet blir da ansett som signifikante og beholdes.

Etymologi
---------

Navnet steinurplott kommer fra likehten med formen til albueknekken i bunnen av en steinur. Britisk-amerikaneren Raymond B. Cattell introduserte begrepet i 1966.

Kritikk
-------

Steinurtesten har blitt kritisert av enkelte for å være subjektiv, altså at resultatet kan variere ut ifra tolkningen fra person til person. Plottet kan ha flere «albuer» som gjør det vanskelig å bestemme antallet faktorer eller komponenter som skal beholdes, hvilket gjør testen upålitelig. Metoden angir heller ingen standardskalering av x-og y-aksene, hvilket betyr at forskjellige statistiske programmer kan gi ulike plott fra de samme dataene som dermed gir grunnlag for forskjellige konklusjoner.

Testen har også blitt kritisert for å produsere for få faktorer eller komponenter for faktorbevaring (*retention*).

En mer objektiv variant av steinurtesten som har blitt foreslått er Cattell–Nelson–Gorsuch-steinurtesten (*CNG scree test*).

Referanser
----------

1. 1 2  George Thomas Lewith; Wayne B. Jonas; Harald Walach (23. november 2010). *Clinical Research in Complementary Therapies: Principles, Problems and Solutions*. Elsevier Health Sciences. ISBN 0-7020-4916-6.
2. ↑  Alex Dmitrienko; Christy Chuang-Stein; Ralph B. D'Agostino. *Pharmaceutical Statistics Using SAS: A Practical Guide*. SAS Institute. ISBN 978-1-59994-357-2.
3. ↑  Geoffrey R. Norman; David L. Streiner (15. september 2007). *Biostatistics: The Bare Essentials*. PMPH-USA. ISBN 978-1-55009-400-8.
**Steinsodden naturreservat** ligger rundt en odde i Mjøsa, like sør for Moelv i Ringsaker kommune. Formålet er først og fremst å verne en viktig lokalitet helt nord i det geologiske Oslofeltet. Her vises den såkalte Ringsakerinversjonen. Under den kaledonske fjellkjedefoldningen ble lagene så sterkt sammenpresset at de har blitt snudd på hodet slik at yngre lag ligger under eldre. På Steinsodden finnes en nesten komplett lagrekke fra kambrium og underordovicium. Slike sammenhengende profiler er sjeldne i Oslofeltet. Vernet omfatter både geologien og vegetasjonen.

Området har variert vegetasjon, herunder den rødlistede pusleplanta firling i en naturtype som er sterkt truet (EN). Gruntvannsområdet er også viktig for våtmarksfugl.

Innenfor naturreservatet finnes kulturminnene Mjøskastellet på Steinsholmen og en helleristning inne på land.

Referanser
----------

1. ↑  Forskrift om fredning for Steinsodden naturreservat, Ringsaker kommune, Hedmark. lovdata.no
2. ↑  Torbjørn Høitomt og Siri Lie Olsen (15. april 2011). «Naturtypekartlegging i Ringsaker kommune 2010» (PDF). *BioFokus-rapport*. Biofokus. Besøkt 21. november 2018.
3. ↑  (no) Steinsodden naturreservat i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase
 |
| Medaljeoversikt |
| --- |
| Konkurrerte for Canadas flagg Canada |
| Rullestolcurling Rullestolcurling |
| Paralympiske leker |
| Gull | 2014 Sotsji |  Reserve  |
| VM i rullestolcurling |
| Gull | 2013 Sotsji |  Reserve |
| Canadamesterskapet i rullestolcurling |
| Bronse | 2012 Thunder Bay |  Skip |

**Mark Ideson** (født 10. april 1976 i Parry Sound i Ontario) er en canadisk rullestolcurlingspiller. 

Han krasjet med helikopter i februar 2007, og brekte bl.a. to bein i nakken, som førte til skade i ryggmargen, og han fikk *kvadriplegi*, dvs lammelse i begge armer og begge bein. Han tilbragte fem måneder på rehabilitering på St. Joseph's Health Care, med prognoser om å aldri kunne gå igjen. Men, han fikk igjen følelsen i armer og bein, og sitter i dag i rullestol. Han var aktiv innen flere idretter før skaden. Han begynte med rullestolcurling i 2010. 

Han er gift og har to barn.

Karriere som rullestolcurlingspiller
------------------------------------

Ideson var skip på Ilderton Curling Club da de kom på 3.-plass i provinsmesterskapet Ontario Provincial Wheelchair Curling Championship i 2011. I 2012 var han skip på Ontarios lag som fikk bronse i det canadiske mesterskapet i rullestolcurling. Samme år vant Ilderton Curling Club provinsmesterskapet Ontario Provincial Wheelchair Curling Championship med Ideson som skip. 

Han var reserve på det canadiske landslaget som spilte i VM i rullestolcurling 2013 i Sotsji i Russland og spilte i én av kampene. Canada slo Sverige 4-3 i finalen, og vant dette mesterskapet. 

I Paralympiske vinterleker 2014 i Sotsji var han igjen reserve, og her vant Canada 8-3 over Kina i finalen, slik at Ideson vant sin første paralympiske gullmedalje.

Referanser
----------

1. 1 2  Metro News - *Curler Mark Ideson sets sights on Sochi* Arkivert 21. februar 2014 hos Wayback Machine. besøkt 4. februar 2014.

Eksterne lenker
---------------

* (en) Mark Ideson – Paralympic.org Rediger på Wikidata

* (en) Mark Ideson – World Curling Tour Rediger på Wikidata

* (en) Mark Ideson – World Curling Federation Rediger på Wikidata
* Canadas paralympiske komité - Mark Ideson Arkivert 23. februar 2014 hos Wayback Machine.
* Biografi hos Canadas paralympiske komité
* Profil hos Paralympics 2014 Arkivert 20. mars 2014 hos Wayback Machine.
**Ambrosius Hardenbeck** (født 30. april 1621 i Bergen, død 13. juni 1683) var en norsk prest og Dorothe Engelbretsdatters ektemann.

Liv
---

Ha ble student ved Universitetet i København i 1637 og året etter innskrevet ved Universitetet i Rostock. Deretter vendte han tilbake til København og ble dekan ved Klosteret (kommunitetet eller universitetsstiftelsen for fattige studenter). Fra 1642 til 1644 var han hovmester hos adelsmannen Lars Ebbesen i Skanderborg, før han fortsatte studiene i Sorø og København og tok magistergraden i 1645.

I 1646 ble Hardenbeck utnevnt til konrektor ved skolen i Bergen. I 1650 ble han residerende kapellan i Bergen domkirke og i 1652 gift med sognepresten Engelbret Jørgensens datter Dorothe Engelbretsdatter. I 1659 ble han sin svigerfars etterfølger som sogneprest ved domkirken. Han var dessuten prost i Nordhordland prosti fra 1671.

Det var etter Hardenbecks død at hans enke Dorothe Engelbretsdatter ble kjent som forfatter i hele Danmark-Norge.

Noen av Hardenbecks prekener ble utgitt i trykken. På grunnlag av disse omtaler Anton Christian Bang ham som en «varmhjertet, klar og indtrængende prædikant». Etter Hardenbecks død holdt biskop Randulf en likpreken over ham som ble utgitt i en kostbar folio-utgave med Hardenbecks portrett (1685).

Referanser
----------

1. 1 2 3   Norsk biografisk leksikon, nbl.snl.no[Hentet fra Wikidata]
2. ↑  Bang, A. Chr. (Anton Christian) (1912). *norske kirkes historie*. Gyldendalske Boghandel, Nordisk Forlag. s. 378.

Litteratur
----------

* «Hardenbeck, Ambrosius», i *Kirke-leksikon for Norden*. Jydsk forlags-forretning. 1904.
* Erichsen, A.E. (Andreas Emil) (1906). *Bergens kathedralskoles historie*. Bergen: [Skolen].

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
**Den iranske kalender** (persisk گاه‌شماری هجری خورشيدى), også kjent som **den persiske kalender** eller **jalalikalenderen**, er en solkalender som brukes i Iran og Afghanistan. Den er basert på observasjoner og ikke regler, og hvert år starter derfor ved vårjevndøgn slik det inntreffer ved 52,5° øst, altså i Teheran og i Kabul. Dette gjør den mer nøyaktig i forhold til solens bevegelse enn den gregorianske kalender, men samtidig er det vanskeligere å regne ut hvilke år som blir skuddår. 

Perserne har gjennom hele sin kjente historie vært opptatt av å ha et godt kalendersystem. De var blant de første kulturer som tok i bruk en solkalender fremfor en månekalender eller et hybridsystem. 

Den 21. februar 1911 vedtok det andre persiske parlament å bruke solår og -måneder i offisielle sammenhenger. Den 31. mars 1925 ble kalenderen slik den nå er utformet innført ved lov av samme parlament. Loven spesifiserer at man bruker den islamske æra, med start i 622 (året Muhammed reiste fra Mekka til Medina), at første vårdag er årets første dag, samt antall måneder og antall dager i hver måned. Den sino-uighurske kalenders tolvårssykler, som ble brukt av mange, ble avskaffet ved samme lov. 

Afghanistan tok i bruk kalenderen i 1957. De har samme antall dager i månedene, men andre navn for månedene; i stedet for de persiske navnene brukes de arabiske navnene for stjernetegnene. Pashtotalende bruker sitt språks navn på stjernetegnene som navn på månedene. 

| * v
* d
* r
Kalender **·** Liste over kalendere |
| --- |
| Prinsipper | 

|  |
| --- |
| Lunisolar **·** Solkalender **·** Månekalender **·** Desimalkalender **·** År 0 **·** Digital kalender |

 | Månen er grunnlag for mange kalendre |
| I vanlig bruk | 

|  |  |
| --- | --- |
| Nasjonale / religiøse | Gregoriansk **·** Islamsk **·** Jødisk **·** Kinesisk **·** Thai månekalender **·** Thai solkalender |
| Andre | ISO-uke **·** Astro **·** Revidert juliansk **·** Regnskapsår |

 |
| Andre | 

|  |  |
| --- | --- |
| Nasjonale / religiøse | Armensk **·** Aztekerkalender **·** Babylonsk **·** Bahá'í **·** Bengalesisk **·** Berberisk **·** Buddhistisk **·** Egyptisk **·** Koptisk **·** Etiopisk **·** Faslikalenderen **·** Fransk revolusjonskalender **·** Greske **·** Hindu **·** Indisk **·** Iransk **·** Irsk **·** Japansk **·** Javanesisk **·** Koreansk **·** Malayalamisk **·** Maya **·** Nanakshahisk **·** Nepalsk **·** Nepal Sambat **·** Tamilsk **·** Tibetansk **·** Zoroastrisk |
| Andre | Romersk **·** Opprinnelig juliansk **·** Runekalender **·** Holocen |

 |
**Hans Lindahl Falck** (født 19. mars 1863 i Stavanger, død 18. mai 1937 samme sted), var Stavangers ordfører i 1897–1898 og 1902–1907.

Etter skolegang på Kongsgaard skole arbeidet han i farens forretningsvirksomhet i tre år før han reiste til utlandet, der han fullførte sin handelsutdannelse og arbeidet i fem år. Da han kom hjem ble han ansatt som fullmektig ved familieforetaket, og fra 1885 var han partner.

Han ble første gang valgt inn i Stavanger bystyre ved kommunevalget i 1892, og etter stortingsvalget i 1894 ble han valgt til 1. vararepresentant til Stortinget for perioden 1895–1897. Falck tok sete to ganger i Stortinget, i 1895 og i 1897.

I Stavanger bystyre forble han innvalgt i 25 år, derav åtte som ordfører. Falck var også formann i Stavanger Grunnlovsforening 1893–1903 og i Stavanger nykonservative forening 1908–1915. Disse foreningene var forløpere for Stavanger Høyre.

I 1916 meldte han flytting til Hetland kommune der familieeiendommen lå ved dagens Strømsbru, dengang like utenfor bygrensen. Det medførte at han trakk seg fra Stavanger bystyre og kommunalpolitikken.

Falck hadde flere verv innen det lokale næringslivet. Han var blant annet formann i Stavanger Handelsforening og Stavanger Kunstforening.

Hans Lindahl Falck var tysk konsul i årene 1891–1914. I 1896 ble han utnevnt til ridder av 1. klasse av St. Olavs Orden for allmennyttig virksomhet.

  

Hans Lindahl Falck var gift med Karen Johanne f. Poulsson (\* 1866 † 1952). De hadde barna Thomas (\* 1892 † 1972), Sofie (\* 1893 † 1919), Einar (\* 1897 † 1924), Sigurd (\* 1898 † 1959) og Anna (\* 1901 † 1931). Sofie var gift med tidligere ordfører i Stavanger, John Norem.

Han er begravet på Lagård gravlund i Stavanger.

Referanser
----------

1. 1 2 3   Folketellingen i Norge i 1910[Hentet fra Wikidata]
2. ↑   Stortinget og statsraadet: 1814–1914. B. 1 D. 1 : Biografier A-K, side(r) 232[Hentet fra Wikidata]
3. ↑   Stortinget og statsrådet : 1915–1945. B. 1 : Biografier, side(r) 17[Hentet fra Wikidata]

Kilder
------

* 1ste Mai
* Stavanger Aftenblad
* Gunnar A. Skadberg : «Stavangers ordførere 1837-2017»

  



|  |  |  |
| --- | --- | --- |
| Forgjenger:**Andreas Meling** | **Ordfører i Stavanger**(1897–1898) | Etterfølger:**Arne Haabeth** |
| Forgjenger:**Arne Haabeth** | **Ordfører i Stavanger**(1902–1907) | Etterfølger:**Jonas Schanche Kielland (1863)** |

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni
 |
**Thomas Ulvens vei** er en vei på Mortensrud i bydel Søndre Nordstrand i Oslo. Den går som blindvei sørover fra Dalsåsen ved Mortensrud bilsenter, øst for Mortensrud gård. Veien går parallelt med E6 og Helga Vaneks vei, mellom disse.

Veien fikk navn i 2008 etter Thomas Ulven, som kjøpte Mortensrud gård i 1921, hvoretter den var i familiens eie til 1991.

Veien ligger i et område som er under utvikling, og har per 2014 ingen bebyggelse av betydning. Omgivelsene er for tiden preget av friarealer, med gressenger i øst og skogholt i vest. Helt i nord hindrer betongsperringer biltrafikk inn i veien, som har vært brukt som snødeponi.

Referanser
----------

1. ↑  Anleggsmagasinet Arkivert 14. juli 2014 hos Wayback Machine. og Osloby.no

Kilder
------

* Knut Are Tvedt, red. (2010). «Thomas Ulvens vei». *Oslo byleksikon* (5 utg.). Oslo: Kunnskapsforlaget. s. 565. ISBN 978-82-573-1760-7.

Eksterne lenker
---------------

* Stedsanalyse for Mortensrud felt 6 (PDF hos Plan- og bygningsetaten)

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki
 |
**Irans kvinnelandslag i fotball** representerer Iran i internasjonal fotball. 

Iran er et svært ungt lag i kvinnefotball, og ble dannet først i 2005. De har rukket å spille to ganger i det Vestasiamesterskapet i fotball for kvinner, der de begge ganger greide en god andreplass bak Jordan.

Iran spilte også mot det tyske amatørlaget BSV Al Dersimspor, som i hovedsak består av innvandrere, i Teheran i 2006. Kampen endte 2-2, og en spiller fra det tyske laget anså Irans landslag som i god fysisk form, men svake teknisk, Meningen var at Irans landslag skulle spille mot Dersimspor i Berlin, men mange protester i Berlin mot at det iranske landslaget er pålagt å spille i slør gjorde at Iran gjorde helomvending. I tillegg til slør, må det iranske kvinnelandslaget spille kampene sine, i hvert fall i Iran, for bare kvinnelig publikum.

Iran har også spilt om kvalifisering til asiamesterskapet, og kom forbi første runde ved å noe overraskende slå ut India. I andre runde, derimot, ble det vanskelig. På tross av at Iran slo Kina-Taipei, holdt det ikke. I den asiatiske kvalifiseringen kom målforskjell foran innbyrdes oppgjør, og dermed gikk Kina-Taipei foran.

Referanser
----------

1. ↑  Iranian Women finish second at West Asian Championship Arkivert 14. januar 2010 hos Wayback Machine.
2. ↑  German player points to "very strong" Iranian women's national football team

| * v
* d
* r
Nasjonale fotballandslag i Asia (AFC) |
| --- |
|  | 
* Afghanistan
* Australia
* Bahrain
* Bangladesh
* Bhutan
* Brunei
* Burma
* De forente arabiske emirater
* Filippinene
* Guam
* Hongkong
* India
* Indonesia
* Iran
* Irak
* Japan
* Jemen
* Jordan
* Kambodsja
* Kina
* Kirgisistan
* Kuwait
* Laos
* Libanon
* Macao
* Malaysia
* Maldivene
* Mongolia
* Nepal
* Nord-Korea
* Nord-Marianene
* Pakistan
* Palestina
* Oman
* Qatar
* Saudi-Arabia
* Singapore
* Sri Lanka
* Syria
* Sør-Korea
* Tadsjikistan
* Taiwan
* Thailand
* Turkmenistan
* Usbekistan
* Vietnam
* Øst-Timor

 |  |
| 
* Tidligere:
* Nord-Vietnam
* Sør-Vietnam
* Sør-Jemen

 |
Pontoppidans kart over Hedemarkens amt i 1785.
**Hedemarkens amt** var en administrativ enhet (amt) i Norge 1781–1918, som i geografisk utbredelse tilsvarer det seinere Hedmark fylke. Det var inntil 1867 underamt til Akershus Stift, deretter eget for stiftamt for Hedemarken og Christians amter.

Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71. Hedemarkens Amt ble imidlertid ikke opprettet før 11. april 1781, ved deling av Oplandenes Amt i Hedemarkens og Christians Amter.

Skrivemåte
----------

Ved overgang til fylker i 1919 var den offisielle skrivemåten *Hedemarkens amt*, etter at 1907-reformen innførte liten forbokstav på substantiv *(Amt -> amt)*. Før 1907 var således den vanlige skrivemåten *Hedemarkens Amt* (Ubunden form: *Hedemarken*). Også tidligere, f.eks. i Matrikkelen av 1838 og Pontoppidans kart av 1785 var skrivemåten *Hedemarkens Amt*. Amtet ble også omtalt som *Øst-Oplandenes Amt*, ettersom det var den østlige delen av Oplandenes Amt (delt 1781).

Fra 1. januar 1919 fikk Hedemarkens amt navnet Hedmark fylke.

Fogderi i 1664
--------------

* Hedemarken fogderi
* Solør, Østerdal og Odal

Fogderi i 1785
--------------

* Hedemarkens
* Solløer og Oudalens
* Østerdalens

Fogderi i 1890
--------------

* Hedemarken
* Vinger og Odalen
* Solør
* Søndre Østerdalen
* Nordre Østerdalen

Se også
-------

* Liste over Hedmarks fylkesmenn med amtmenn i Hedemarken amt.

|  |  |
| --- | --- |
| Oppslagsverk/autoritetsdata | Store norske leksikon
 |



| * v
* d
* r
Norges amter |
| --- |
| 
* Smaalenene
* Akershus
* Kristiania
* Hedemarken
* Kristians
* Buskerud
* Jarlsberg og Larvik
* Bratsberg
* Nedenes
* Lister og Mandal
* Stavanger
* Søndre Bergenhus
* Bergen
* Nordre Bergenhus
* Romsdal
* Søndre Trondhjem
* Nordre Trondhjem
* Nordland
* Tromsø
* Finmarken

 |
**Thomas Tollemache** (**Talmash** eller **Tolmach**) (født 1651, død 1694) var en engelsk militær.

Liv og virke
------------

Han var andre sønn av sir Lionel Tollemache fra Helmingham, Suffolk og hans kone Elizabeth, 2. grevinne av Dysart. 

I 1678 ble han utnevnt til kaptein og tjenstgjorde i Tangier. I 1685 ble han oberstløytnant for et regiment med infanterister, men ga opp sin beordring kort tid etter at James II besteg tronen.

Tollemache forlot King James til fordel for protestanten William av Oranien som i 1688 med hell
tilranet seg den engelske trone under den ærerike revolusjonen. Hans tjenester for William, nå kong William III, førte til at han ble utnevnt som guvernør for Portsmouth og oberst for Coldstream Guards. I 1689 ble han innvalgt som medlem av Underhuset. 

Tollemache malt av Godfrey Kneller
Han deltok med sitt regiment under niårskrigen, i aksjoner som slaget ved Walcourt i august 1689. I 1691 tjenstgjorde han i Irland som generalmajor, ble berømt etter slaget ved Aughrim og ved beleiringene av Athlone, Galway og Limerick. I Nederlandene kunne han føye til sin allerede høye reputasjon, sin oppførsel under slagene ved Steenkirk og Neerwinden. 

I 1694 ble Tollemache foreslått og ledet en ekspedisjon mot den franske havnebyen Brest.
Franskmennene hadde snappet opp opplysninger om det forstående angrep og hadde forsterket garnisonen og havnens forsvarsverk.
Han ledet de engelske troppene med stor dyktighet, men de ble slått med store tap. Tollemache selv ble såret, men overlevde. Han døde kort tid senere i Plymouth i juni 1694.
Han ble gravlagt ved St Mary's i Helmingham, Suffolk.

Referanser
----------

1. ↑   Kindred Britain, oppført som Lieut.-Gen. Hon. Thomas Tollemache, Kindred Britain ID I18073[Hentet fra Wikidata]
2. ↑   CERL Thesaurus, CERL-ID cnp01939662, besøkt 9. oktober 2017[Hentet fra Wikidata]
3. ↑   Six Degrees of Francis Bacon ID 10011975, besøkt 9. oktober 2017[Hentet fra Wikidata]
4. 1 2   The Peerage[Hentet fra Wikidata]
5. 1 2 3 4   Kindred Britain[Hentet fra Wikidata]
6. 1 2 3 4 5  Chisholm 1911

Litteratur
----------

* 

*Denne artikkelen inneholder materiale fra* Encyclopædia Britannica *Eleventh Edition**, en publikasjon som nå er offentlig eiendom.*

|  |
| --- |
| Search Wikisource |
| Wikisource inneholder tekst fra 1911 Encyclopædia Britannica artikkel Thomas Tollemache ***Tollemache***. |
| * v
* d
* r
 |

* Wauchope, Piers. «Tollemache , Thomas (c.1651–1694)». *Oxford Dictionary of National Biography* (online ed.). Oxford University Press. doi:10.1093/ref: odnb/27500.
* Lloyd, Ernest Marsh (1898). «Tollemache, Thomas». In Lee, Sidney. *Dictionary of National Biography* **56**. London: Smith, Elder & Co.

  


|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** LCCN **·** ISNI
 |
**Eivind Stø** (født 18. mars 1945 i Flekkefjord) er en norsk statsviter.

Forskerkarriere
---------------

Han ble mag.art. i statsvitenskap ved Universitetet i Oslo i 1972. Fra 1973 til 1976 var han vitenskapelig assistent for valgforskningsprogrammet ved Institutt for samfunnsforskning. Deretter arbeidet han fram til 1989 som forsker ved Fondet for markeds- og distribusjonsforskning. I perioden 1987–1988 var han i vel et års tid daglig leder ved FMD.

Fra 1989 har han arbeidet ved Statens institutt for forbruksforskning (SIFO). Han gikk inn i stillingen som forskningsleder for samfunnsvitenskapelig gruppe ved SIFO i 1990, og ble forskningssjef i mars 1998. Stillingen hadde han frem til han gikk av med pensjon i 2014. Stø har spesielt arbeidet med problematikk rundt forbrukerinteresser, forbrukermisnøye, klageatferd, markedsføring, reklame, forbruk og miljø.

Fra 1985 til 1988 var han, sammen med Jan Thorsvik, redaktør for *Norsk statsvitenskapelig tidsskrift*, som utgis av Norsk statsvitenskapelig forening.

Politisk arbeid
---------------

Stø var engasjert i den norske ml-bevegelsen på 1970-tallet, og hadde vervet som Rød Front-leder i Det norske Studentersamfund i 1972. Han er i dag vararepresentant for partiet Rødt i Nordre Aker bydelsutvalg (2007 – 2011).

Eksterne lenker
---------------

* Presentasjon av Eivind Stø på SIFOs nettsider Arkivert 15. september 2011 hos Wayback Machine. (Besøkt 26. januar 2011)

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI
 |
| Medaljeoversikt |
| --- |
| Konkurrerte for Norges flagg Norge |
|  i langrenn: |
| Langrenn U23-VM |
| Gull | 2020 Oberwiesenthal |  Blandet stafett  |
| Langrenn Junior-NM |
| Sølv | Steinkjer 2018 | K 19/20 år 15 km klassisk |
| Sølv | Steinkjer 2018 | K 19/20 år 5 km fri |
| Bronse | Oslo 2018 | K 19/20 år sprint |

**Hedda Østberg Amundsen** (født 18. september 1998) er en norsk langrennsløper fra Asker, som representerer Asker Skiklubb. Hennes tvillingbror Harald Østberg Amundsen er også aktiv langrennsløper.

Amundsen tok tre NM-medaljer i klassen K 19/20 år under Junior-NM på ski 2018. Først en bronse på sprinten i Holmenkollen, deretter to sølvmedaljer i Steinkjer, 15 km klassisk og 5 km fri teknikk.

Under U23-VM 2020 i Oberwiesenthal gikk hun på det norske laget som tok gull i blandet stafett. Håvard Moseby, Marte Mæhlum Johansen og Harald Østberg Amundsen var de øvrige på det norske laget.

Eksterne lenker
---------------

* (en) Hedda Østberg Amundsen – FIS (langrenn) Rediger på Wikidata
* Hedda Østberg Amundsen på Instagram Rediger på Wikidata
**Teleologisk etikk** er former for etikk der en handling anses som moralsk hvis den bidrar til å realisere noe nyttig eller godt. Konsekvensialisme inngår i teleologisk etikk. Det samme gjør dydsetikk.

Teleologisk etikk kan ta utgangspunkt i at handlinger er styrt av forutbestemte formål og hensikter. Handlinger som utføres grunnet medfødt sympati og medfølelse for andre mennesker, kan være teleologisk sett gode og riktige, fordi de realiserer ens mennesklige egenskaper. Aristoteles mente at å handle moralsk var en forutsetning for å bli lykkelig, og at moralske valg og det å realisere sin natur var knyttet sammen.

Utilitarisme, at den handlingen som gir mest lykke for flest, er den beste, er også en form for teleologisk etikk. Utfordringen med all teleologisk etikk er at den som gjør en handling ikke nødvendigvis vet hva konsekvensen kommer til å bli. En handling kan framstå som umoralsk, f.eks. å ofre en uskyldig, men kan rettferdiggjøres utilitaristisk dersom det skaper generell stabilitet og lykke.

Referanser
----------

1. ↑
2. ↑
3. ↑

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Stanford Encyclopedia of Philosophy **·** Nationalencyklopedin **·** GND **·** LCCN **·** NKC
 |
**Eivind Undrum Jacobsen** (født 19. juli 1977) er fra januar 2021 redaktør for NRK i Midt-Norge, som blant annet innbefatter NRK Trøndelag, NRK Innlandet og NRK Møre og Romsdal. Han har også bakgrunn som distriktsredaktør i NRK Nordland og som regionredaktør for NRK i Nord-Norge.

Jacobsen var fram til juni 2006 leder og bystyrerepresentant for Bodø Arbeiderparti. Han ba om fritak fra alle politiske verv etter at han gikk over i jobb som redaktør av Bodø Nu. Men i Bodø kommune er man restriktiv med å gi fritak for politiske verv. Jacobsens ektefelles far, Halvdan Sivertsen, søkte fritak da han ble valgt inn i bystyret for SV i 1987, men fikk avslag. 21. juni 2006 ble Jacobsen etter en politisk strid innvilget fritak.Fra august 2007 har han arbeidet som journalist og redaksjonssjef i NRK Nordland. I 2017 ble han distriktsredaktør i NRK Nordland. I en periode fra 2019 til 2020 fungerte Jacobsen som regiondirektør for NRK i Nord-Norge.

Bakgrunn
--------

* Bystyrerepresentant for Bodø Arbeiderparti i perioden 2003-2006
* Bystyrerepresentant for Bodø Arbeiderparti i perioden 1999-2003
* Bystyrerepresentant for Bodø Arbeiderparti i perioden 1995-1999
* Leder for Bodø Arbeiderparti fra 2002
* Gruppeleder for Bodø Arbeiderpartis bystyregruppe 2003-2006
* Leder for Nordland AUF 1997
* Styremedlem i Nordland Arbeiderparti
* Høgskolekandidat i Journalistikk fra Høgskolen i Bodø

Jacobsen har fire ganger vært med i Steigen Sagaspill.

Referanser
----------

1. ↑  NRK (11. juli 2017). «Ny distriktsredaktør i NRK Nordland». *NRK*. Besøkt 10. mars 2021.
2. ↑  Kommunikasjon, N. R. K. (4. november 2020). «Ny regionredaktør i NRK midt». *NRK*. Besøkt 10. mars 2021.
3. ↑
4. ↑
**Hedemarken og Østerdalen prosti** *(Hedemarcken oc Østerdalen Provsti)* var et tjenestedistrikt (prosti) i Oslo bispedømme. Prostiet ble i 1759 delt i Hedemarken og Østerdalen prosti. Det omfattet menighetene i det meste av Hedemarken amt, med unntak av de som lå under Øvre Romerike prosti.

Historikk
---------

Opprettelsen av prostiet kan ikke tidfestes nøyaktig, men antas å gå tilbake til reformasjonen eller den katolske kirken i middelalderen. Det omfattet alle prestegjeldene på Hedemarken og i Østerdalen fra Elverum og nordover. Prostiet ble delt i 1759, ved reskript 12.10.1759, i Hedemarken prosti og Østerdalen prosti.

Prestegjeld i Hedemarken og Østerdalen prosti
---------------------------------------------

*(Til Hedmarken prosti 1759)*

* Stange
* Romedal
* Løiten
* Næs
* Ringsaker

*(Til Østerdalen prosti 1759)*

* Elverum
	+ Tryssild (utskilt fra Elverum i 1780)
* Aamodt
* Reendahlen
* Tønsæt
	+ Lille-Elvedalen (utskilt fra Tynset 01.01.1863, Øvre Folldal samtidig overført til Dovre)
	+ Tolgen (utskilt fra Tynset ved reskript 30.9.1735)
	+ Qveckne (utskilt fra Tynset ved reskript 30.9.1735)

Referanser
----------

1. ↑  Hedemarken og Østerdalen prosti Arkivert 3. oktober 2016 hos Wayback Machine. fra Arkivverket : Statsarkivet i Oslo/arkivportalen
**James Tindal Soutter** (født 1. januar 1885, død 8. august 1966) var en britisk friidrettsutøver som deltok under OL 1912 i Stockholm.

Soutter vant en olympisk bronsemedalje i friidrett under OL 1912 i Stockholm. Han var med på det britisk laget som kom på tredjeplass på 4 x 400 meter bak USA som vant med ny verdensrekord 3.16,6 og Frankrike. Det var åtte lag som deltok på stafetten, tre semifinaler der vinnerne gikk til finalen. Løperne på det britiske laget i finalen, 15. juli 1912 var, Ernest Henley, George Nicol, Cyril Seedhouse og Soutter. Han ble utslått i semifinalene på 400 meter.

OL-medaljer
-----------

* 1912 Sveriges flagg Stockholm - Bronse Bronse i friidrett, 4 x 400 meter stafett (Storbritannia)

Eksterne lenker
---------------

* (en) James Soutter – Olympics.com Rediger på Wikidata

* (en) James Soutter – Olympic.org Rediger på Wikidata

* (en) James Soutter – Olympedia Rediger på Wikidata

* (en) James Soutter – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Shelley Olds** (født 30. september 1980 i Groton, Massachusetts) er en amerikansk syklist. Hun vant landeveisrittet ved det panamerikanske mesterskapet i sykling i 2010, og kom på 7.-plass i landeveisrittet ved sommer-OL 2012.

Hun har vært profesjonell siden 2007.

Meritter
--------

2012
7.-plass - landeveisrittet ved sommer-OL 2012 (London)
Tour of Chongming Island, World Cup (Shanghai)
Etappeseier ved Giro d'Italia Femminile Internazionale (etappe 6)
2011
G.P. Costa Etrusca (Italia)
2.-plass - Liberty Classic (Philadelphia)
22.-plass i landeveisrittet ved VM 2011 (København)
Gull - USA-mesterskapet i landeveissykling, kriteriumsløp
2010
Gull - landeveisritt - det panamerikanske mesterskapet i sykling
Gull - USA-mesterskapet i landeveissykling, kriteriumsløp
Etappevinner - Giro d'Italia Femminile Internazionale (etappe 10)
Nature Valley Grand Prix
Tour of New Zealand
Tour of the Gila (New Mexico)
2.-plass - Liberty Classic (Philadelphia)
2009
Gull - USA-mesterskapet i landeveissykling, scratch
Sølv - World Cup banesykling - poengritt (Melbourne)
2.-plass - Nature Valley Grand Prix (Minnesota)
3.-plass - Liberty Classic (Philadelphia)
Etappevinner - Giro d'Italia Femminile Internazionale (etappe 8)
2008
Gull - USA-mesterskapet i landeveissykling, scratch

Referanser
----------

Eksterne lenker
---------------

* Offisielt nettsted Rediger på Wikidata

* (en) Shelley Olds – kategori av bilder, video eller lyd på Commons Rediger på Wikidata
* USA Cycling - Shelley Olds Arkivert 3. juni 2013 hos Wayback Machine.
* (en) Shelley Olds – Olympics.com Rediger på Wikidata

* (en) Shelley Olds – Olympic.org Rediger på Wikidata

* (en) Shelley Olds – Olympedia Rediger på Wikidata

* (en) Shelley Olds – Sports-Reference (OL-resultater – arkivert) Rediger på Wikidata

* (en) Shelley Olds – USAs olympiske komité Rediger på Wikidata

* (en) Shelley Olds – UCI Rediger på Wikidata

* (en) Shelley Olds – ProCyclingStats Rediger på Wikidata

* (en) Shelley Olds – Cycling Archives Rediger på Wikidata

* (en) Shelley Olds – Cycling Quotient Rediger på Wikidata

* (en) Shelley Olds – CyclingDatabase.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Teo Žampa** (født 12. oktober 2002) er en slovakisk alpinist, som representerer klubben Žampa Ski Club Vysoké Tatry. Han trenes av sin far, Tomáš Žampa.

Teos eldre bror, Adam Žampa, er også alpinist, og deltok i Vinter-OL 2014. De trenes begge av sin far.

Idrettskarriere
---------------

### Sesongen 2018/19

Žampa deltok i sitt første FIS-renn i august 2018, da han deltok i det newzealandske mesterskapet i alpint. Han kom der på 60.-plass i storslalåm. I det slovakiske mesterskapet i alpint kom han på 37.-plass i storslalåm.

### Sesongen 2019/20

Han deltok i flere renn i Australia/New Zealand cup i langrenn 2019/20, med tiendeplass i super-G i Coronet Peak i august som beste enkeltresultat. Han endte på 46.-plass totalt, med 39 poeng, og han kom på 13.-plass i super-G-cupen. I det newzealandske mesterskapet i alpint 2019 i september kjørte han inn til tiendeplass i slalåm.

Han deltok i Alpint under Vinter-OL for ungdom 2020. Hans beste plassering ble 21.-plass i super-G, der Adam Hofstedt fra Sverige vant. Etter det påfølgende kombinasjonsrennet i slalåm endte han på 24.-plass i kombinasjonen. Han kom på 37.-plass i slalåm og 26.-plass i storslalåm.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  Sports-Reference.com - *Adam Žampa* Arkivert 27. april 2014 hos Wayback Machine. besøkt 11. mars 2020.
3. ↑  Salomon.com - *Adam Zampa* Arkivert 11. mars 2020 hos Wayback Machine. besøkt 11. mars 2020.
4. ↑  FIS - *Teo Žampa - Results*, besøkt 11. mars 2020.
5. ↑  FIS - *Teo Žampa - Results - Australia New Zealand*, besøkt 11. mars 2020.
6. ↑  FIS - *Australia New Zealand Cup - Season 2020*, besøkt 11. mars 2020.
7. ↑  Lausanne 2020 - *Alpine Skiing - Men's Super-G* Arkivert 10. januar 2020 hos Wayback Machine. besøkt 11. mars 2020.
8. ↑  Lausanne 2020 - *Teo Zampa* Arkivert 13. januar 2020 hos Wayback Machine. besøkt 11. mars 2020.

Eksterne lenker
---------------

* (en) Teo Žampa – Olympedia Rediger på Wikidata

* (en) Teo Žampa – FIS (alpint) Rediger på Wikidata

* (en) Teo Žampa – TheSports.org Rediger på Wikidata
* (en) Profil hos Vinter-OL for ungdom 2020 Arkivert 13. januar 2020 hos Wayback Machine.
**TanZam** er en viktig vegstrekning som går mellom Tanzania og Zambia. Den ble bygd i flere etapper i perioden 1968 til 1973. Hovedformålet med vegen var å gi Zambia tilgang til havn, og få etablert en transportkorridor til Zambia, Malawi og søndre deler av Den demokratiske republikken Kongo. Vanligvis regnes den 1 753 km lange strekningen mellom Dar-es-Salaam og Kapiri Mposhi som TanZam. Store deler av veien går gjennom svært kuperte fjellområder, delvis over 2 000 moh.

Den avløste og fulgte traséen til en nedslitt vei som populært ble kalt "Hell's Road to Lusaka".

Tanzania
--------

T1 ved Mikumi.
Vegen har riksvegnummer T1 i Tanzania og går mellom hovedstaden Dar-es-Salaam og grensebyen Tunduma. Den ble opprinnelig kalt Barabara kuu (den store veien). Det er en strekning på 921 kilometer. Vegen går igjennom provinsene Dar-es-Salaam, Pwani, Morogoro, Iringa og Mbeya med byene Morogoro, Mikumi, Iringa, Makambako og Mbeya som ligger nær den Zambiske grense.
Vegen går igjennom Mikumi nasjonalpark i en strekning på 50 km, hvor det hvert år skjer mange kollisjoner mellom dyr og kjøretøy.

Zambia
------

I Zambia utgjør TanZam den delen av Great North Road som går mellom Kapiri Mposhi og Nakonde som er grenseby mot Tanzania. Vegen har her riksvegnummer T2. Stekningen mellom Kapiri Mposhi og Nakonde er 832 km.

Se også
-------

Det er en del unøyaktigheter og uklarheter når det gjelder begreper.

* TAZARA er jernbanen mellom Dar-es-Salaam i Tanzania og Kapiri Mposhi i Zambia. Den gikk i planleggingsfasen også under navnet TanZam, men det brukes ikke i dag.
* Tazama er oljerørledningen mellom Dar-es-Salaam i Tanzania og Ndola i Zambia.

Eksterne lenker
---------------

* The Great North Roads historikk (en)
* Tan-Zam veien

|  |  |
| --- | --- |
| Oppslagsverk/autoritetsdata | Encyclopædia Britannica
 |
45. bataljon skyter på flyktende tyskere ved Ascension Farm. Dette fotografi er publisert i *Somme Mud*. Mannen som kneler helt til venstre er antatt å være Edward Lynch. September 1918.
**Edward Francis Lynch** (født 1898 i Bathurst i New South Wales i Australia, død 12. september 1980) var en menig soldat i First Australian Imperial Force (AIF) under den første verdenskrigen.

Lynch vervet seg militæret den 5. april 1916 i en alder av 18 år. Under første verdenskrig var han utstasjonert i Frankrike, der han blant annet deltok i slaget ved Somme og i Flandern. Han deltok også i kamphandlingene i skyttergravene på vestfronten mellom 1916 og 1919. Lynch ble såret av granatsplinter i to separate hendelser, men holdt seg likevel ved frontlinjen selv om han var skadet. Den 1. oktober 1917 ble Lynch så hardt skadet han han pådro seg flere beinskader. Han ble derfor sendt til medisinsk rehabilitering i Storbritannia, der han oppholdt seg de neste seks måneder.

Lynch var tilbake i Frankrike i mars 1918 akkurat i tide til å bli sendt til Somme for å møte den tyske Våroffensiven, som ble gjennomført våren 1918. Den siste militære aktiviteten Lynch og hans bataljon var med på, var slaget ved Épehy den 18. september 1918. Han sto i første linje i slaget ved St. Quentin Canal den 29. september 1918.

Lynch kom tilbake til i Australia igjen i juli 1919. Etter han kom tilbake til Australia skrev han en bok om sine mange krigsopplevelser under den første verdenskrigen.

  


|  |  |
| --- | --- |
| Oppslagsverk/autoritetsdata | VIAF **·** VIAF **·** LCCN **·** ISNI **·** SUDOC
 |

Portal: Første verdenskrig
**Olav Reidar Letrud** (født 2. juli 1922, død 28. april 1991) var en norsk kunstmaler. 

Han kom til på småbruket Myren i Kvam i Nord-Fron. Som 2-3 åring flyttet hans foreldre til Buflåten i Sel, hvor han vokste opp sammen med sine etterhvert 7 søsken. Han var svært tidlig interessert i tegning og maling. Som unggutt laget han også mange dekorasjoner av greiner og trerøtter som han omformet til menneske- og dyrelignende figurer.

Malingen tok han til med for fullt da han kom til Olden i Stryn i Nordfjord, og traff den hollandske maleren Jap Doijeward. Der bodde han i 20 somre hos fru Singer på Dalheim, enken etter den amerikanske kunstmaler William Henry Singer jr..
Senere reiste Reidar til Amerika og studerte videre der. Han portretterte blant andre løperen Jesse Owens, før han fikk i oppdrag å male Kong Olav for den norske klubb i Chicago.

Tilbake i hjemlandet både malte og tegnet (oljestift) Reidar Letrud såvel stilleben som portretter og naturmotiver. 
I senere år bosatte han seg på tettstedet Tretten i Gudbrandsdalen, og der brukte han mye av sin tid til å handle med antikviteter. Han ble gift med Gunhild Følling og fikk datteren Kristin som flyttet til Italia og giftet seg der. Reidar som han gjerne kaltes, døde brått våren 1991, bare 68 år gammel.
**Conny Andersen** (født 30. november 1926 i Oslo) er en norsk maler og grafiker.

Hun er datter av Nora Johannessen og Finn Holsten.

Hun debuterte på Høstutstillingen i 1970. Hennes arbeider er innkjøpt av blant andre Riksgalleriet (maleriet *Kulisser* fra 1974 inngår nå i Nasjonalmuseet for Kunsts samlinger), Norsk Kulturråd og Bryne Kunstforening. Som grafiker har Conny Andersen har vært tilknyttet Atelier Nord og spesialisert seg innen dyptrykk. Institusjonen Kunst på arbeidsplassen har vist hennes grafiske arbeider derfra, og beskriver hennes grafikk slik: «Andersen etser bildene i akvatint og mykgrunn, og motivene gjengir en drømmeaktig og litt mystisk verden.» Hun arbeider i det overveiende med figurative motiver.

Utdannelse
----------

Conny Andersen ble utdannet ved Statens Håndverks- og Kunstindustriskole i Oslo fra 1951 til 1954. Fra 1965 til 1969 studerte hun ved Statens Kunstakademi under Alf-Jørgen Aas og Halvdan Ljøsne\*.

Hun hadde også studieopphold i England, Tyskland, Frankrike og Italia.

Verv
----

Den første delen av sin kunstnerkarriere var Conny Andersen medlem av Unge Kunstneres Samfunn. Hun ble siden medlem av Landsforeningen Norske Malere, Oslo Bildende Kunstnere med stemmerett i Bildende Kunstneres Styre, og Norske Billedkunstneres Fagorganisasjon. I den sistnevnte organisasjonen var hun i 1975 medlem av økonomiutvalget.

Referanser
----------

1. ↑   Artists of the World Online, AKL Online kunstner-ID 10081524[Hentet fra Wikidata]
2. ↑   Norsk kunstnerleksikon, Norsk kunstnerleksikon ID Conny\_Andersen, besøkt 9. oktober 2017[Hentet fra Wikidata]
3. ↑   KulturNav, KulturNav-ID 412ea8eb-26a0-4da7-bdc7-65ed0b15bc06, besøkt 9. oktober 2017[Hentet fra Wikidata]
4. ↑  «Conny Andersen: "Kulisser" (1974)». Nasjonalmuseet. Besøkt 14.12.2016.
5. ↑  Oscar Thue (03.07.2013). «Conny Andersen». Norsk kunstnerleksikon. Besøkt 14.12.2016.
6. ↑  «Conny Andersen». Kunst på arbeidsplassen. Besøkt 14.12.2016.
7. ↑  Oscar Thue (03.07.2013). «Conny Andersen». Norsk kunstnerleksikon. Besøkt 14.12.2016.
8. ↑  Oscar Thue (03.07.2013). «Conny Andersen». Norsk kunstnerleksikon. Besøkt 14.12.2016.

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |
**Sypressen i Kashmar** er en ekte sypress som vokste i distriktet Kashmar i provinsen Khorasan i nordøstre Iran. Treet ble betraktet som hellig av zoroastriere og ifølge tradisjonen skal det ha blitt plantet av profeten Zarathustra selv. 

I zoroastrismens hellige bok Avesta og eposet *Shahnameh* fortelles det at Zarathustra plantet sypressen for å ære sin skyddspatron Vishtaspa. Treet var ifølge forfatteren Ferdousi et pilegrimsmål allerede på Zarathustras livstid. 

Sypressen i Kashmar ble hogd ned av den abbasidiske kalifen Al-Mutawakkil i 861 ettersom han anså at treet var en kilde til avgudsdyrkelse og stred mot islam. Han lot hugge ned treet og frakte det til Samarra i nåværende Irak. Han selv fikk imidlertid aldri mulighet til å beskue treet ettersom han ble myrdet av en tjener bare noen dager innen leveransen kom frem.

Litteratur
----------

* Mary Boyce: *Zoroastrians - Their Religious Beliefs and Practices*, London: Routledge, 2001 (2:a uppl.).
* Ashk Dahlén: «He addressed the Kayānian king: "I am a prophet!" – The Image of Zoroaster in the Dāstān-e Goshtāsp (Tale of Goshtāsp)», i *Orientalia Suecana*, vol. 60, Uppsala, 2011.
**Syrefri** er en betegnelse som brukes om papir, papp, kartong og annet som ikke inneholder mekanisk masse, det vil si urensede trefibre, og som har en pH-verdi på 7 eller mer. Dette gjelder først og fremst papir som skal være varig og ikke bryte ned seg selv eller det som det er i nær kontakt med.

Mange papirkvaliteter har, (og fremstillingsmetoder for andre materialer) etterlater små mengder syrer som på sikt kan viske ut eller bryte ned fargestoffer og i det minste føre til blekning eller misfarging.

For kunst som skal vare noen år, er det viktig at papir ikke misfarges eller bryter ned det som står på det. Også passepartouter, bakplater og andre bestanddeler som brukes til innramming har en etterhvert erfart at må være syrefri.

Det at en i tidligere tider ikke har visst nok, har gitt fare for tap av kunstverk, og konservatorene ved mange museer får store restaureringsarbeider.

Eksterne lenker
---------------

* Papirteknologi: En kort historisk oversikt
* Om oppbevaring og nedbryting av papir
**Karin Yrvin** (født 20. juni 1970) er en norsk politiker fra Arbeiderpartiet. Hun var vararepresentant til Stortinget for Oslo fra 2001 til 2013 og møtte fast som representant fra 21. september 2012 til 30. september 2013 for Hadia Tajik. Yrvin var til vanlig politisk rådgiver i Arbeiderpartiet, og arbeidet med strategi, taler og analyse. 

I 1998 ble hun nestleder i Arbeiderpartiets kvinnebevegelse, og tok over som generalsekretær året etter. Hun var pådriver for organisasjonsreformen, som innebar 50 % kjønnskvotering i og prinsippet om «en person, en stemme» i Arbeiderpartiet. Hun har vært medlem i landsstyret og nestleder i Oslo Arbeiderparti. 

Yrvin var fra oktober 2005 til 2006 statssekretær i Nærings- og handelsdepartementet i Stoltenberg II-regjeringen. 

Yrvin ble uteksaminert fra Universitetet i Oslo i 1999 som cand. polit. Hun gikk ut fra Handelshøyskolen i Trondheim som høgskolekandidat i økonomi og administrasjon i 1992. I tillegg har hun tatt årsenhet i psykologi ved UiO.

I 2011 mottok Yrvin Tabuprisen fra Rådet for psykisk helse for åpenhet om sin bipolare lidelse.

I 2014 ble Yrvin ansatt som Fagsjef i Opplysningsrådet for Veitrafikken.

Bøker/hefter
------------

* Kvinner i fokus
* AOF – ISBN 82-7273-266-1

Eksterne lenker
---------------

* (en) Karin Yrvin – kategori av bilder, video eller lyd på Commons Rediger på Wikidata
* (no) Karin Yrvin hos Stortinget Rediger på Wikidata

* (no) Karin Yrvin hos Norsk senter for forskningsdata politikerarkiv (nedlagt) Rediger på Wikidata

 Wikiquote: Karin Yrvin – sitater

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Stortinget
 |